ताज़ा खुलासे के मुताबिक पियाली मुखर्जी और परिवहन मंत्री के बीच, अंतिम 10 दिनों में 75 बार बातचीत हुई थी जिसमें 41 बार पियाली मुखर्जी ने काल किया था जबकि मंत्री के 4 अलग-अलग नम्बरों से 34 बार काल किया गया है। शारदा समूह की ओर से वकालत करती थी पियाली। पियाली को हर महीने चालीस हजार रुपये का वेतन देते थे सुदीप्त। लेकिन 40 हजार किराए के फ्लैट में रहती थी पियाली। उसके बाकी खर्चे कहां से चलते थे या जिस फाइव स्टार जीवन यापन की वह अभ्यस्त थीं, उसका ईंधन कहां से आता था, किसी को नहीं मालूम। वह इतनी बड़ी वकील नहीं थीं। सुदीप्त के मामले में मचे बवंडर ने इस राजनीतिक मामले पर परदा डाल दिया है, जबकि पुलिस अभी यह बताने की हालत में नहीं है कि पियाली ने आत्महत्या की या उसकी हत्या हुई। पियाली की रहस्यमय मौत से पहले उसके फ्लैट में उस पुलिस अफसर की मौजूदगी बतायी जाती है। यह भी आरोप है कि मंत्री के परिजनों से मौत से पहले पियाली की तीखी झड़प हुई थी उसी फ्लैट में। मंत्री, पुलिस और चिटफंड के त्रिशुल से एक अकेली महिला की कोलकाता में रहस्यमय परिस्थितियों में मौत हो गयी। जो सत्तादल की महिला नेता भी थीं। यह समीकरण अभूतपूर्व है।